
Προσωρινή άδεια  λειτουργίας σε αθλητικές εγκαταστάσεις είκοσι επτά ποδοσφαιρικών γηπέδων  
Ανανεώθηκε με απόφαση του Αντιδημάρχου Αθλητισμού Νικόλαου Γιαρήμαγα η προσωρινή άδεια λειτουργίας σε είκοσι επτά εγκαταστάσεις ποδοσφαιρικών γηπέδων του Δήμου Κιλκίς.
Προσωρινές άδειες δίδονται στα δημοτικά γήπεδα Αργυρούπολης, Βαπτιστή, Καστανιών, Λεβεντοχωρίου, Μεταλλικού, Ξηρόβρυσης, Σταυροχωρίου, Χωρυγίου (Δ.Ε. Κιλκίς), Γαλλικού, Καμπάνη, Νέας Σάντας, Παντελεήμονος (Δ.Ε. Γαλλικού), Δροσάτου (Δ.Ε. Δοϊράνης), Διποτάμου, Επταλόφου, Ευκαρπίας, Κορωνούδας,Τερπύλλου, Φύσκας (Δ.Ε. Κρουσσών), Μουριών, Σ.Σ. Μουριών (Δ.Ε. Μουριών), Μαυρονερίου, Παλαιού Αγιονερίου (Δ.Ε. Πικρολίμνης),  Ηλιολούστου, Κορομηλιάς, Μεγάλης Στέρνας και Χέρσου (Δ.Ε. Χέρσου). 
Η ισχύς των αδειών λήγει στις 30 Αυγούστου 2027 προκειμένου, βάσει κοινής υπουργικής απόφασης (ΓΓΑ/35413/20-12-2024), να ολοκληρωθεί ο πρωτοβάθμιος προσεισμικός έλεγχος όλων των κτισμάτων από αρμόδιους μηχανικούς και να συγκεντρωθούν τα απαιτούμενα κατά περίπτωση δικαιολογητικά για την έκδοση ή ανανέωση της άδειας λειτουργίας αθλητικής εγκατάστασης. 
